José Manuel Martínez

José Manuel («Chema») Martínez Fernández (født 22. oktober 1971) er en spansk langdistanseløper. Han er gift med landhockeyspilleren Nuria Moreno.

Karriere 
Hans første store seier kom i 1999 i Sommer-Universiaden, der han vant 10 000 meter. Han deltok i VM 2001 i friidrett, og endte på 13.-plass i finalen, men lyktes bedre i EM i friidrett 2002], der han vant i gull på 10 000 meter. 4 år senere tok han sølvmedalje i EM i friidrett 2006. Han vant også San Silvestre Vallecana 10 km løp i Madrid i 2003.

Han har representert Spania i OL to ganger: i 2004, da endte han på niendeplass på 10 000 meter, og i 2008 i Beijing, der han kom på 16.-plass på maraton.

Andre betydningsfulle resultater er en seier på Madrid Maraton i 2008 (hans første maratonseier), bronse i Middelhavslekene i 2005, sølv på halvmaraton i Middelhavslekene i 2009, og åttendeplass i maraton i VM i friidrett 2009. Han har deltatt i VM i terrengløp ved flere anledninger, og hans beste prestasjon er 17.-plass i 2003.

Han løp i 2010 Cursa de Bombers og endte på tredjeplass med tiden 28.54. Martínez vant bronse i Europacupen på 10 000 meter tidlig i juni, der Mohammed Farah fra Storbritannia vant. I juli ble det ny EM-medalje, da han fikk sølv i EM i friidrett i Barcelona. Viktor Röthlin vant gullet.

Eksterne lenker 
 
 European Athletics - José Manuel Martínez

Spanske langdistanseløpere
Europamestere i friidrett for Spania
Deltakere for Spania under Sommer-OL 2004
Friidrettsutøvere under Sommer-OL 2004
Deltakere for Spania under Sommer-OL 2008
Friidrettsutøvere under Sommer-OL 2008
Fødsler i 1971
Deltakere for Spania under EM i friidrett 2002